OpenLLM-France/wikimedia huggingface dataset:
# Paqueïta

La paqueïta és un mineral de la classe dels silicats. Rep el nom en honor de Julie M. Paque (1958 -), cosmoquímica de l'Institut Tecnològic de Califòrnia, als Estats Units d'Amèrica.

## Característiques

La paqueïta és un silicat de fórmula química Ca₃TiSi₂(Al,Ti,Si)₃O$_{14}$. Químicament és molt semblant a la hutcheonita. Cristal·litza en el sistema trigonal. És l'anàleg d'alumini de la qeltita. Va ser aprovada com a espècie vàlida per l'Associació Mineralògica Internacional l'any 2013.
Segons la classificació de Nickel-Strunz, la paqueïta pertany a «09.HA - Silicats sense classificar, amb alcalins i elements terra-alcalins» juntament amb els següents minerals: ertixiïta, kenyaïta, wawayandaïta, magbasita, afanasyevaïta, igumnovita, rudenkoïta, foshallasita, nagelschmidtita, caryocroïta, juanita, tacharanita, oyelita, denisovita i tiettaïta.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Nacional d'Història Natural, l'Smithsonian, situat a Washington DC (Estats Units), amb el número de registre: usnm 7617.

## Formació i jaciments

Va ser descoberta al meteorit Allende, recollit a Pueblito de Allende, a l'estat de Chihuahua (Mèxic), on es va trobar en cristalls de mida micromètrica, dins de mel·lilita rica en alumini. Aquest meteorit és l'únic indret de tot el planeta on ha estat descrita aquesta espècie mineral.

## Referències

* ↑ «Paqueite» (en anglès). Mindat. [Consulta: 14 gener 2022].
# Paquet sorpresa

Paquet sorpresa (títol original: Surprise Package) és una pel·lícula de comèdia estatunidenca de 1960 dirigida per Stanley Donen i protagonitzada per Yul Brynner, Mitzi Gaynor i Noël Coward. El guió tracta d'un gàngster que viu a una illa grega i que té un pla per robar la corona d'un rei desterrat. Està doblada al català.

## Argument

En Nico March està sent deportat pel govern dels EUA. No volent que se li confisquin els diners, ordena a un còmplice que els amagui alhora que vigila la seva núvia de molt de temps, la Gabby Rogers.
Exiliat a una illa grega, en Nico coneix ràpidament el policia corrupte Mirales i el desterrat rei d'Anatòlia, Pavel II, que vol vendre a en Nico la seva antiga corona. En Nico és enganyat pel seu còmplice, que en comptes d'enviar-li els diners li envia la Gabby.
En Nico esbrina on s'amaga la corona del rei dins de la vil·la on viu i planeja robar-la, utilitzant la Gabby per distreure'l. Altres criminals, inclòs el doctor Panzer i el forçut Igor, volen arribar-hi primer. Deixen inconscient en Nico i troben la corona, però en Tibor, l'amic espia hongarès d'en Nico, la roba. En la persecució següent, en Tibor rep un tret i mor als braços de la Gabby. Aquesta dona la corona a Stavrin que la col·locarà en un monestir perquè tota la gent la vegi. El doctor Panzer i l'Igor acaben arrestats per l'assassinat d'en Tibor.
En Nico proposa matrimoni a la Gabby i aquesta accepta. En Nico i el rei necessiten diners, així que converteixen la vil·la d'aquest últim en un casino, on la Gabby hi treballarà

## Repartiment

* Yul Brynner com Nico March
* Mitzi Gaynor com Gabby Rogers
* Noël Coward com rei Pavel II
* George Coulouris com Dr. Panzer
* Michael Balfour com Oscar
* Eric Pohlmann com Mirales
* Guy Deghy com Tibor
* Lyndon Brook com Stavrin
* Lionel Murton com policia
* Barry Foster com policia
* Michael Balfour com Oscar
* Cec Linder com advocat
* Frederick Leister com ajudant del rei Pavel II
* Paul Carpenter com periodista
* Danny Green com Nicky Canfield
* Carol White com adolescent

## Referències

* ↑ IMDb.com
* ↑ BFI.org
* ↑ «Paquet sorpresa». esadir.cat. [Consulta: 17 febrer 2024].
# Olénivka (Txornomórske)

* Per a altres significats, vegeu «Olénivka».
Olénivka (en (ucraïnès): Оленівка, en rus: Оленевка, Olénevka) és un poble de la República Autònoma de Crimea a Ucraïna, que el 2014 tenia 1.441 habitants. Pertany al districte de Txornomórske. Fins al 1945 la vila es deia Karadjí.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ В некоторых исторических документах встречаются также варианты названия Кара-Аджи, Караджа.
# Omri Afek

Omri Afek (Kiryat Ono, 31 de març de 1979) és un futbolista israelià, que ocupa la posició de defensa i migcampista.
Ha desenvolupat gairebé tota la seua carrera al seu país, jugant a equips com el Hapoel Tel Aviv, el Maccabi Jaffa, el Beitar Jerusalem o el Maccabi Haifa, entre d'altres. Entre el 2003 i 2005 va jugar a la lliga espanyola, en ser fitxat pel Racing de Santander, en una època en què els càntabres van portar diversos jugadors hebreus, com Benayoun, Aouate o Bakhar.
Ha estat internacional amb Israel en 27 ocasions, tot marcant cinc gols.

## Títols

* Lliga d'Israel: 99/00, 06/07, 08/09
* Copa d'Israel: 2000
* Copa Toto: 07/08
# Paradoxornis de Przewalski

El paradoxornis de Przewalski (Sinosuthora przewalskii) és una espècie d'ocell passeriforme de la família dels paradoxornítids (Paradoxornithidae), tot i que sovint encara se'l troba classificat amb els sílvids (Sylviidae). Habita boscos poc densos i de bambú del nord de la Xina. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «paradoxornis de Przewalski». Diccionari dels ocells del món. TERMCAT. [Consulta: 29 agost 2022].
* ↑ «Sylviid babblers, parrotbills, white-eyes». IOC World Bird List Version 11.1. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 636. ISBN 978-84-16728-37-4.
* ↑ BirdLife International. «Rusty-throated Parrotbill. Suthora przewalskii» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 29 agost 2022].
# Paradoxornis de Webb

El paradoxornis de Webb (Sinosuthora webbiana) és una espècie d'ocell passeriforme de la família dels paradoxornítids (Paradoxornithidae), tot i que sovint encara se'l troba classificat amb els sílvids (Sylviidae). Habita matolls, canyars i bambús del sud-est de Sibèria, Manxúria, Corea, centre i est de la Xina, centre i est de Myanmar, nord del Vietnam i Taiwan. El seu estat de conservació es considera de risc mínim.
El nom específic de Webb fa referència al col·leccionista anglès. Philip Barker Webb (1793-1854).

## Referències

* 1 2 Fundació Barcelona Zoo; Institut Català d’Ornitologia; TERMCAT, Centre de Terminologia. «mupínia». Diccionari dels ocells del món. TERMCAT. [Consulta: 29 agost 2022].
* ↑ «Sylviid babblers, parrotbills, white-eyes». IOC World Bird List Version 11.1. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 636. ISBN 978-84-16728-37-4.
* ↑ BirdLife International. «Vinous-throated Parrotbill. Suthora webbiana (formerly as: Sinosuthora webbiana)» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 29 agost 2022].
# Parc Nacional del Delta del Saloum

El Parc Natural del Delta del Saloum (PNDS) és un dels sis parcs nacionals del Senegal, el segon després del de Niokolo-Koba, amb una superfície de 76.000 hectàrees. El delta ha estat inscrit a la llista del Patrimoni de la Humanitat de la UNESCO des del 2011.

## Localització

Està situat a l'oest del país, la zona costanera al nord de Gàmbia i ocupa una part important del Delta del Sine-Saloum, un laberint de manglars.

## Història

La reserva va ser establert com a parc nacional pel Decret N º 76-577 de 28 de maig de 1976. Va ser reconegut com a Reserva de la Biosfera el 1980 i classificat com un lloc Ramsar el 1984.
L'aplicació de tot el delta a la seva inclusió en la Llista del Patrimoni Mundial va ser presentat a la UNESCO el 18 de novembre de 2005.

## Referències

* ↑ http://whc.unesco.org/en/list/1359
* ↑ «Biosphere Reserve Information». UNESCO. [Consulta: 25 abril 2017].
* ↑ «Parc national du Delta du Saloum». Ramsar. [Consulta: 25 abril 2017].
# Parainocellia

Parainocellia és un gènere de rafidiòpters de la família Inocelliidae.
Parainocellia va ser descrita per primera vegada científicament per H. Aspöck i U. Aspöck el 1968.

## Taxonomia

El gènere Parainocellia inclou les següents espècies:
* Subgènere Amurinocellia:
** Parainocellia calida (H. Aspöck & U. Aspöck, 1973)
* Subgènere "Parainocellia":
** Parainocellia bicolor (A. Costa, 1855)
** Parainocellia braueri (Albarda, 1891)
** Parainocellia burmana (U. Aspöck & H. Aspöck, 1968)
** Parainocellia ressli (H. Aspöck & U. Aspöck, 1965)

## Referències

* ↑ Alford, David V. Beneficial Insects (en anglès). CRC Press, 2019, p. 4-25. ISBN 9780429529832.
* ↑ Arbeitsgemeinschaft Österreichischer Entomologen. Zeitschrift (en alemany). 42-46, 1990, p. 38.
# Paatenemheb

Paatenemheb (Pȝ-jtn-m-ḥ-b, "Aten [és] en festa" ) va ser un oficial egipci de la dinastia XVIII. Va servir sota els faraons Amenofis III i Akhenaton.

## Biografia

Fill d'un home anomenat Ptahmai, Paatenemheb va entrar a les files de l'exèrcit per acabar convertint-se en comandant en cap de l'exèrcit d'Akhenaton.
Paatenemheb en jeroglífic :
La seva tomba es troba entre les dels nobles d'Amarna (TA24).  Es tracta d'un sepulcre que amb prou feines es va començar, fins i tot les escales de baixada estaven mal treballades Les poques inscripcions de l'entrada ja no són visibles, però hi eren encara en el moment del descobriment i informaven dels títols que va tenir en vida:
* Escriba Reial
* Supervisor de la tropa del Senyor de les Dues Terres
* Administrador del Senyor de les Dues Terres
* Supervisor dels portadors a Akhetaton.

## Identificació amb Horemheb

Existeix la possibilitat que Paatenemheb sigui el faraó Horemheb en la seva carrera inicial, abans d'adoptar un nom més apropiat per a la restauració religiosa que hi va haver posterior al Període d'Amarna.
Aidan Dodson i Dyan Hilton ho veuen possible. Toby Wilkinson fins i tot contempla la possibilitat que Paatenhemeb hagués canviat de nom dues vegades: nascut com a Horemheb ("Horus [és] en festa"), canviat a Paatenemheb. durant el regnat d'Akhenaton, i reconvertit convenientment en Horemheb després de la mort del faraó.  Per contra, altres egiptòlegs com Nicolas Grimal creuen que es tracta de dues persones diferents.

## Referències

* 1 2 Wilkinson, 2011.
* 1 2 3 Davies, 1908.
* 1 2 «King Horemheb as Amun-Re, Dyn. 18» (en anglès). The Virtual Egyptian Museum. [Consulta: 8 gener 2023].
* ↑ Grimal, 1994.
* 1 2 Dodson i Hilton, 2004.
* ↑ Grimal, 1994, p. 512.

## Bibliografia

* Davies, Norman De Garis. The rock tombs of El-Amarna, Part V: Smaller Tombs and Boundary Stelae (en anglès). Egypt Exploration Society, 1908. ISBN 0-85698-161-3.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grimal, Nicolas-Christophe. A History of Ancient Egypt (en anglès). Blackwell, 1994. ISBN 0-631-19396-0.
* Wilkinson, Toby. The Rise and Fall of Ancient Egypt (en anglès). Nova York: Random House, 2011, p. 560. ISBN 9780747599494.
# Pan Zhenqi

Pan Zhenqi (xinès simplificat: 潘臻琦, pinyin: Pān Zhēnqí; Xinxiang, província de Henan, 7 de maig de 1995) és una jugadora de bàsquet xinesa. Formà part de la selecció xinesa al torneig femení dels Jocs Olímpics d'estiu de 2020.
Després d'haver desenvolupat la major part de la seva carrera al Bayi, Zhenqi actualment juga a l'equip de Mongòlia Interior a la WCBA, guanyant el campionat el 2022.
Va formar part de l'equip guanyador de l'or als Military World Games 2019, derrotant al Brasil a la final per 93-65. També va ser inclosa a la selecció xinesa de la Copa del Món Femenina FIBA 2022, que va ser derrotada per l'equip nord-americà a la final per 61-83.

## Referències

* ↑ «Pan Zhenqi». Olympics. [Consulta: 20 juliol 2021].
* ↑ «List of Chinese athletes for Tokyo Olympics». Xinhua, 14-07-2021. [Consulta: 23 juliol 2021].
* ↑ «郑薇卸任内蒙古农信女篮主帅 —— 新华网内蒙古频道». nmg.news.cn. [Consulta: 26 juny 2023].
* ↑ «China defeats Brazil to win women's basketball gold at MWG». CGTN. [Consulta: 26 juny 2023].
* ↑ «China announce roster for FIBA Women's World Cup - China.org.cn». www.china.org.cn. [Consulta: 26 juny 2023].
* ↑ «El auténtico Dream Team: EEUU gana el Mundial Femenino y suma 60 victorias seguidas» (en castellà). MARCA, 01-10-2022. [Consulta: 26 juny 2023].
* ↑ «20221001女篮世界杯决赛中国61-83不敌美国，28年后再夺世界杯亚军». [Consulta: 26 juny 2023].
# The Tolkien Reader

The Tolkien Reader és una antologia d'obres de l'autor britànic J. R. R. Tolkien. Inclou una varietat d'històries breus, poemes, una obra de teatre i alguns assajos de l'escriptor. S'hi va incloure material prèviament publicat en tres llibres diferents (Tree and Leaf, Farmer Giles of Ham i The Adventures of Tom Bombadil), juntament amb una peça addicional i material introductori. Va ser publicat el 1966 per l'editorial Ballantine Books als Estats Units.

## Contingut

* "Publisher's Note"
* "Tolkien's Magic Ring", de Peter S. Beagle
* "The Homecoming of Beorhtnoth Beorhthelm's Son"
* Tree and Leaf
** "On Fairy-Stories"
** "Leaf by Niggle"
* Farmer Giles of Ham
* The Adventures of Tom Bombadil
** "The Adventures of Tom Bombadil"
** "Bombadil Goes Boating"
** "Errantry"
** "Princess Mee"
** "The Man in the Moon Stayed Up Too Late"
** "The Man in the Moon Came Down Too Soon"
** "The Stone Troll"
** "Perry-the-Winkle"
** "The Mewlips"
** "Oliphaunt"
** "Fastitocalon"
** "Cat"
** "Shadow-bride"
** "The Hoard"
** "The Sea-Bell"
** "The Last Ship"

## Referències

* ↑ «Bibliography page 2 - The Tolkien Society». Arxivat de l'original el 2013-06-30. [Consulta: 16 gener 2018].
* ↑ Christina Scull & Wayne G. Hammond (2006), The J. R. R. Tolkien Companion and Guide, HarperCollins, 'Chronology' volume, p.673; ISBN 978-0-618-39113-4
# Midvale (Utah)

Midvale és una població dels Estats Units a l'estat de Utah. Segons el cens del 2000 tenia 27.029 habitants.

## Demografia

Segons el cens del 2000, Midvale tenia 27.029 habitants, 10.089 habitatges, i 6.638 famílies. La densitat de població era de 1.787 habitants per km².
Dels 10.089 habitatges en un 31,7% hi vivien nens de menys de 18 anys, en un 47,8% hi vivien parelles casades, en un 12,7% dones solteres, i en un 34,2% no eren unitats familiars. En el 25,3% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,19.
Per edats la població es repartia de la següent manera: un 25,8% tenia menys de 18 anys, un 16,7% entre 18 i 24, un 31,8% entre 25 i 44, un 16,6% de 45 a 60 i un 9% 65 anys o més.
L'edat mediana era de 28 anys. Per cada 100 dones de 18 o més anys hi havia 100,7 homes.
La renda mediana per habitatge era de 40.130 $ i la renda mediana per família de 43.322 $. Els homes tenien una renda mediana de 31.325 $ mentre que les dones 25.382 $. La renda per capita de la població era de 17.609 $. Entorn del 9,4% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Midvale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Midvale». American Fact Finder. Oficina del Cens dels Estats Units, 12-01-2010.
# Monarca de les Palau

El monarca de les Palau (Myiagra erythrops) és un ocell de la família dels monàrquids (Monarchidae).

## Hàbitat i distribució

Viu entre la malesa del bosc i manglars de les illes Palau.

## Referències

* ↑ «Monarca de les Palau». Cercaterm. TERMCAT, Centre de Terminologia. Rev. 10/05/2023(català)
# Monarca de les Louisiade

El monarca de les Louisiade (Symposiachrus melanopterus) és un ocell de la família dels monàrquids (Monarchidae).

## Hàbitat i distribució

Habita els boscos dels arxipèlags D'Entrecasteaux i Louisiade, al sud-est de Nova Guinea.

## Taxonomia

Fins fa poc va estar considerat una subespècie de Symposiachrus trivirgatus. Actualment el Congrés Ornitològic Internacional el classifica com una espècie de ple dret, arran treballs com ara McCullough et al. 2021

## Referències

* ↑ Gill, F.; Donsker, D.; Rasmussen, P. (Eds). 2023. IOC World Bird List (v13.1). doi: 10.14344/IOC.ML.13.1.
* ↑ JM McCullough, EF Gyllenhaal, XM Mapel, MJ Andersen i L Joseph. Taxonomic implications of recent molecular analyses of Spectacled (Symposiachrus trivirgatus) and Spot-winged (S. guttula) Monarchs (Passeriformes: Monarchidae). 04 Març 2021, Emu - Austral Ornithology . Volum 121, 2021 - Pag 365-371
# Mongolita

La mongolita és un mineral de la classe dels silicats. Rep el seu nom del país on va ser descoberta: Mongòlia.

## Característiques

La mongolita és un silicat de fórmula química Ca₄Nb₆Si₅O$_{24}$(OH)$_{10}$·nH₂O. Cristal·litza en el sistema tetragonal. Es troba com a agregats d'escates fines, semblants a la mica. La seva duresa a l'escala de Mohs és 2.
Segons la classificació de Nickel-Strunz, la mongolita pertany a «09.HF - Silicats sense classificar, amb Nb, Ta, Zr» juntament amb la loudounita.

## Formació i jaciments

Va ser descoberta l'any 1985 a la pegmatita de Dorozhnyi del massís de Khan Bogdo, al desert del Gobi (Mongòlia). També ha estat descrita al mont Kukisvumchorr, al massís de Khibini (Rússia). Sol trobar-se associada a altres minerals com la polilitionita, la montmoril·lonita zínquica i altres silicats de niobi i terres rares.

## Referències

* ↑ «Mongolite» (en anglès). Mindat. [Consulta: 12 octubre 2016].
* 1 2 «Mongolite» (en anglès). Handbook of Mineralogy. Arxivat de l'original el 3 de març 2016. [Consulta: 12 octubre 2016].
# Mokrá Lúka

Mokrá Lúka és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1427.
# Beatrice Mtetwa

Beatrice Mtetwa és una advocada zimbabuesa nascuda a Swazilàndia, reconeguda internacionalment per la seva defensa dels periodistes i la llibertat de premsa. The New York Times la va descriure el 2008 com «la advocada més important dels drets humans de Zimbàbue».
Mtetwa es va llicenciar en Dret a la Universitat de Botswana i Swazilàndia el 1981 i va començar la carrera com a fiscal a Swazilàndia fins a l'abril de 1983, quan es va traslladar a Zimbàbue. Va treballar al ministeri públic fins al gener de 1989 i, el mes següent, va establir-se pel seu comte. El 1990 es va especialitzar en temes sobre els drets humans i, en particular, en la defensa de la llibertat de premsa aconseguint l'absolució dels periodistes detinguts per les autoritats de Zimbàbue en l'exercici de la seva professió. Tanmateix es va implicar en presentar una denúncia davant els tribunals d'apel·lació, dels nomenaments de jutges propers a autoritats del govern en el poder.
El 2003 va ser detinguda, acusada de conduir èbria, i torturada en una comissaria de policia abans de ser posada en llibertat, el 2007 durant una manifestació d'advocats per denunciar la violència policial contra la professió, va ser obligada per agents de policia a estirar-se a terra i, juntament d'altres dels seus companys, va ser colpejada. El març de 2013 va ser detinguda altre cop, després d'interposar-se en el registre del domicili d'un membre de l'oposició al govern, exigint veure l'ordre d'enregistrament a la policia.
Ha estat guardonada amb el premi Internacional a la Llibertat de Premsa del Comitè per a la Protecció dels Periodistes el 2005, amb el premi Internacional de Drets Humans Ludovic-Trarieux el 2009 i amb el premi Internacional Dona Coratge el 2014, entre d'altres.

## Referències

* 1 2 "Prix International des droits de l'homme Ludovic-Trarieux 2009"
* 1 2 (anglès) "Zimbabwe Police Arrest PM's Officials, Top Lawyer", Associated Press, 17 març 2013
* ↑ "Mtetwa Wins 2010 International Human Rights Award" Arxivat 2016-09-20 a Wayback Machine., American Bar Association
* 1 2 3 "IPFA 2005 - Beatrice Mtetwa", Committee to Protect Journalists
* ↑ "Zimbabwe's feisty freedom fighter", BBC News, 18 octubre 2005
* ↑ "Zimbabwe police assault lawyers", BBC News, 8 maig 2007
* ↑ «US Honors International Women of Courage». Voice of America, 04-03-2014.
# Josep Elias

* No s'ha de confondre amb Josep Elies.
Josep Elias és el nom dels següents personatges:
* Josep Elias i Basca (Sant Boi de Llobregat, 1852 - 1931), empresari i emprenedor del món de la restauració
* Josep Elías i Juncosa (Tarragona, 1880-Barcelona, 1944), esportista, directiu i periodista català
* Josep Elias i de Molins (Barcelona, 1848 - Blanes, 1928), polític, advocat i economista català, diputat a les Corts Espanyoles durant la restauració
* Josep Maria Elias i Xivillé (Barcelona, 1924), religiós català, membre de la Companyia de Jesús
* Josep Elias i Cornet (1941-1982) poeta català
* Josep Elias i Verdaguer (Moià, 1690 - Madrid, 1770), compositor i organista d'anomenada
# Parebi

Parebi (en grec antic Παραίβιος) va ser, segons la mitologia grega, un habitant de la regió del Bòsfor Traci, al costat del regne de Fineu.
El pare de Parebi havia comès un sacrilegi, ja que va tallar un pi consagrat a les hamadríades, tot i que elles li van estar suplicant que no ho fes. Les nimfes el van castigar amb la pobresa per a ell i per al seu fill. Però Fineu, que tenia dots d'endeví, ensenyà a Parebi com superar la maledicció. Li va revelar que havia de construir un altar on oferiria sacrificis expiatoris a les nimfes. Parebi se'n va sortir, i, agraït, va ser un fidel servidor de Fineu.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 415. ISBN 9788496061972.
# Torrent de les Sorreres

El torrent de les Sorreres és un torrent del terme municipal de Granera, al Moianès.
Aquest curt torrent està situat a l'extrem oriental del terme, al límit amb el de Castellterçol. És al nord del paratge de les Sorreres, on es forma, a la dreta del torrent de les Gavinetes, amb el qual conflueix per formar el torrent del Sot del Calbó.

## Enllaços externs

* El Torrent de les Gavinetes en el seu entorn, a l'Institut Cartogràfic de Catalunya
# Josefina Castro Fornieles

Josefina Castro Fornieles és una científica catalana, membre de l'Institut d'Estudis Catalans. És la directora de l'Institut de Neurociències de l'Hospital Clínic de Barcelona i catedràtica de la Universitat de Barcelona. L'Institut de Neurociències és considerat entre els 75 més importants del món en la seva especialitat.
Ha coordinat el Programa de Salut Mental Infantil i Adolescent a la Xarxa de Recerca en Salut Mental i és investigadora principal del grup de Psiquiatria i Psicologia Infanto-Juvenil a l'Institut d'Investigacions Biomèdiques August Pi i Sunyer (IDIBAPS).
S'ha especialitzat en la recerca en psicopatologia, neuroimatge, cognició i genètica en menors d'edat.

## Referències

* ↑ barnaclínic+. «Set serveis del Clínic entre els millors del món a la 'World's Best Special...», 03-11-2021. [Consulta: 24 novembre 2023].
* ↑ «Recerca actual». IDIBAPS. [Consulta: novembre 2023].
* ↑ «Josefina Castro-Fornieles» (en castellà). Hospital Clínic de Barcelona. [Consulta: novembre 2023].
* ↑ 324cat. «El Clínic opera un miler de pacients amb trastorns neurològics com epilèpsia o Parkinson en 25 anys d'un programa pioner», 07-10-2020. [Consulta: 24 novembre 2023].

## Enllaços externs

* Perfil de Josefina Castro al web de la UB